tartuNLP/wikipedia-smugri-20251201 huggingface dataset:
Турция

Турция яке Турок Республика (; Тюркие, Тюркие Ӝумхуриет) — Азиысь но Европаысь кун. Калыкез 83,3 миллион мында (2022 ар), территориез — 783 562 км² (калык лыдызъя дуннеысь 19-тӥез, территориезъя 36-тӥез луэ). Унитар кун луэ. Кун кылыз — турок кыл.
Турцилэн 14 кунэн огъя бордыз вань.
Туала Турция Нырысетӥ дунневыл ож бере Осман империлэн куашкамезлэн но бӧрысь ӝуам йӧскалык мӧзмытон ожлэн бервылзы луыса 1923 арын кылдӥз. Осман империлэн шорыз луэм азяз, Турци Хет эксэйлыклэн, Ассирилэн, Урартулэн, Арменилэн, Византилэн, Грузилэн, Римлэн но мукет кунъёслэн бадӟым люкетэз вал.
1952 арысен НАТО-лэн, 1949 арысен Европа Кенешлэн ёзчиез, 1999 арысен Европа Союзэ пыроно официал кандидат луэ.
Экономика.
Шаерамы ог люкетъёсыз лэсьтэмын экономикалэн промышленностезъя 28 %, сельское хозяйство — 15 %, лэсьтӥськонын — 6 %, услугаосъя сфера — 51 %.
2010-тӥ аре 1-тӥ толшорысен озьы нимаське вылез турецкийлэн лира (DENEYIN, YTL), огкадь 100 куруш (Ykr), али асьмеос но лира басьтӥськиз турецкийлэн обращениосты (TL) нош со номинал. 31 толсур 2009 ар-озь пересь доры-кыдысь коньдон тырон. Шаерамы 10 ар ӵоже центральной банк но банк вуоно ziraat купюралы воштыны луэ, уксё — 2010-тӥ ар пумын гинэ вуиз.
Ужам ужлы тырон быдӟалаез арын 1-тӥ августысен ужъя 2022 минимальный 6471 турция турецкийлэн лира (брутто) (€354,86) но турецкийлэн 5500,35 лира (нетто) (€301,63). Минимальный арын 1-тӥ январьысен дун быдӟа уж лэсьтэм турецкийлэн турция 2023 10008 лира (брутто) (€499,31) но турецкийлэн 8506,80 лира (нетто) (€424,41)
Лыктэ недвижимость сектораз 19,5 % ВВП, $шонер 1,6 млрд инвестициосъя (- ысь $12,5 млрд 2012 арын). Иностранец недвижимость вузано луоз $дуныз вылысь недвижимость 2,64 начесть млрд. 2023-тӥ аре кутскиз €95 000. Кунгожсьӧръёс таӵе юанэн дораз граждан югдуратэм бадӟым дун. Вылӥ пусъемын 221 юан% луэ бере россиысь мобилизовать ялэм бере.
Грузия

Грузия () — кун, шундыӝужан паласен шундыпуксён пала интыяське сьӧд зарезьлэн закавказье вудур люкетэз. Шундыӝужан Европае но Западной Азие пыре; ӵемысь лыдъяське Европалэн но Азилэн кусыпъёссы интыяськем кунэню Историяя, лулчеберетъя но геополитикая со Европалэн люкетэз шуыса лыдъяськею Уйпал но лымшор-шундыӝужан палан Россиен , шундыӝужан палан Азербайджанэн , лымшор палан Армениен но лымшор-шундыпуксён палан Турциен бускельёсыз. Улӥсьёслэн лыдзы, 2014-тӥ арын официальной лыдъян-чотанлэн йылпумъянъёсызъя, 3 713 804 адями (2023-тӥ арлэн кутсконаз чакланъёсъя — 3 736 400 адями), музъемез — 69 700 км². Улӥсьёсызъя дуннеын 131-тӥ интыын, музъемезъя — 119-тӥ интыын.
Бутан (кун)

Бутан () — Азиысь кун.
Китай

Кита́й Калы́к Респу́блика () – Азиысь кун.
Глаз

Глаз — Удмуртилэн уй палаз интыяськем кар, Глаз ёрослэн административной центрез (ёрослэн составаз уг пыры). Ӵемысь сое шуо «Удмуртилэн уйпал шоркарез».
Выжыяськемын Ижлэсь 180 километрлы палэнэ — Чупчи шурлэн паллян ярдур котыраз. 
Городлэн тужгес вылӥ интыез — Солдырь гурезь. Отысен быдэс Глазкар кырым пыдэсын кадь адске: шунды пуксёнысен шунды ӝужан палозь кыстӥське ог 14 километр, нош лымшорысен уйпалозь — 5 километр. Городлэн быдӟалаез — 6 сюрс 916 гектар. 
2009-тӥ арын ортчытэм лыдъян-чотанъя Глазкарын ваньмыз-ӧвӧлэз улӥсез 105,9 сюрс мурт. Пӧлысьтызы ӟучъёс — 55,4%, удмуртъёс — 36,4%, бигеръёс — 4,6%, музон калыкъёс — 3,6%. 
История.
Городлы Глаз ним сётон пумысен куинь малпан вань. Нырысетӥез герӟаськемын та палъёслэн выро-гопо музъеменызы. Солдырь гурезе тубыса Глаз карез учконо ке, со укша, пе, бадӟым синлы. 
Кыкетӥез малпан: городлы ним сётӥз императрица Екатерина II - Глаз карлэсь туссэ бумага вылэ суредаллям но та кышномуртлы возьматӥллям. Екатерина II-лы со синлы укша кадь потэм. 
Куинетӥяз мадёсын вераськон мынэ кыӵе ке Сингурт сярысь. Но учёнойёс пусъё: удмуртъёс, пе, Глазовез ноку но удмурт кылэ ӧз берыктылэ. Соин ик “Сингурт” - со вашкала дауръёсысь кылем мар ке ӧвӧл, шаерчиослэн малпамзы гинэ.
Глаз кар сярысь нырысьсэ гожтэмын 1678-тӥ арын лыдъян-чотанлы сӥзем ӟуч книгаын. Нош соку лыдъясь-чотасьёс удмурт гурт нимъёсты ноку но ӟуч кылэ ӧз берыктылэ: я удмурт нимзэ, я ӟучез вань ке — ӟучсэ, я гуртэз кылдытӥсьлэсь нимзэ гожъяллязы. Ӵапак та лыдъян-чотанын ик пусъемын: Глазэз кылдытӥз Глазов нимтулэн воргорон. 
Починкаез, аръёс ортчемъя со Глазлы пӧрмиз ини, кылдытӥзы Горд Слудка гуртысь потэм удмуртъёс 1670-тӥ арын. Отын черк ӝутэмзы бере починка Глазов черкогуртлы пӧрмиз. 1780-тӥ арын императрицалэн Екатерина II-лэн указэзъя Глазлы городлэсь статуссэ но гербзэ юнматӥзы. Озьы со Глазовской уездлэн шорсюлмыз луиз. 
1804-тӥ арысен городлы выль кильтро коркаос пуктылыны ӧдъяз Санкт-Петербургысь архитектор Иван Лем. 1898-тӥ арысен город пыр лэсьтыны кутскизы Транссибирской чугун сюрес.
Кар символика.
Гербез — шори люкем геральдика щит. Щитлэн вылӥ люкетаз пуксемын Вятской губернилэн гербез, угось Глазовской уезд азьвыл аръёсы пыре вал ӵапак та губерние: ӵуж-ӵуж буёл вылын суредамын тӧдьыалэс-чагыр пилемъёс. Нош со пушкысь адске пукыӵен ки. Со возьматэ православилы осконэз но язычествоен нюръяськонэз. Ки вылын пиштэ горд кирос - возьматэ кужмо, сӥлё-виро луммэс. Кунпуслэн ӵуж-ӵуж буёлэз валатон сётэ: та палъёсын уло узыр, сӥё-дано, тыршись, оскись адямиос.
Улӥяз, чагыралэс бусыын, пуктэмын адями син. Чагыралэс буёл возьматэ ӧрекчаськисьтэм, рос-прос, гажамон адямиез. Син возьматэ кык малпанэз. Нырысетӥез малпан герӟаськемын та городлэн нимыныз - Глазкар. Кыкетӥез малпан: Глазов республикамылэн шоркарызлэсь кыдёке интыяськемын ке но, со - шаермылэн синмыз.
Флагез — меӵак сэрего тӧдьы басма юдэс, шораз ик — Глазлэн гербез.
Вотка

Вотка () — Удмуртилэн шунды ӝужан палаз интыяськем кар, Вотка ёрослэн центрез. Луэ элькун статусъем кар, соин ик ёрослэн составаз уг пыры.
Историез.
Вотка карлэн кылдэмез герӟаськемын ӟуч императрицаен Елизавета Петровнаен. 1757-тӥ арын со поттӥз Указ: Вотка шур дурын ӝутоно корт ӵыжатонъя завод. Лэсьтӥськонъя кыл кутӥсе юнматӥзы граф П. Шуваловез. Озьы 21-тӥ сентябре 1759-тӥ арын завод гижысь-пиньысь ужзэ мытӥз. Нырысетӥ нуналаз ик быдэсъяны кутскиз кун ласянь тужгес кулэ луись заказъёсты. Заводын макем огсыр ужъёс мынӥзы, сокем ӝог паськытаз та инты.
1831-тӥ арын заводлэн администрациез кивалтӥсьёслэсь куриз: Вотка заводэз но со котырез город нимано. Но воткаослэсь малпанзэс умоен ӧз лыдъялэ — быдэс даур ӵоже та интыез Вотка завод ик шуылӥзы на.
20-тӥ августэ 1935-тӥ арын Вотка черкогуртэз каризы город. Со пыриз Киров улос исполкомлэн Вотка горсоветаз. 22-тӥ октябре 1937-тӥ арын сое юнматӥзы Удмурт АССР-е.
Географи интыяськемез.
Вотка кар — Вотка ёрослэн шорсюлмыз. Ижен виссы — 62 километр, Мускоен — 1 сюрс 191 километр. Городлэн огъя площадез 112,18 квадратной километр.
Город сылэ Вотка тымет дурын. Тымет кылдӥз, Идӟи, Берёзовка но Шаркан шуръёсты огазеяса. Туннэ тыметлэн быдӟалаез 18 квадратной километр, Удмуртиысь тужгес бадӟымез луэ.
Ёросъёсыз.
Кар люкиське укмыс улоно ёрослы:
Улӥсьёсыз.
2009-тӥ арын лыдъян-чотанэз эскероно ке, Воткинскын 96 сюрс 936 улӥсез. Со пӧлысь ужась калык — 60 сюрс 990. Отын уло ӟучъёс — 78,7 %, удмуртъёс — 8,5 %, бигеръёс — 3,2 %.
Экономикаез.
Вотка кар аспӧртэмлыко интыын сылэ — Ижез герӟа Шаркан, Дэбес ёросъёсын, Удмурт Республикаез — Пермь улосэн. Та городэтӥ ик ортче Пермь — Кузон — Нижний Новгород газопровод. Ваньмыз-ӧвӧлэз 980 предприятиез вань, отын тырше 42 сюрслэсь трос адями. Татын пӧртэм удысъёс азинско ке но (сиён-юон поттонъя промышленность — 9,8 %, лэсьтӥськонын кутӥськись материалъёсты дасянъя промышленность — 0,8 %) валтӥсь интыын — машина поттон, корт ӵыжатон (85 %). Вотка завод городлэн экономикаяз бадӟым инты басьтэ.
Транспорт.
Городын ужа 14 автобус маршрут. Карлэн шораз автовокзал сылэ, отысь автобусъёс бускель каръёсы но черкогуртъёсы нуналлы быдэ ветлыло. Воткалэн лымшор палаз Кузон вокзал вань — Ижысь шунды ӝужан пала мынӥсь чугун сюреслэн пумысь станциез.
Армения

Армян Элькун яке Армения () — эрико кун Кавказ гурезьёс тупалан. 
Со - демократи унопарти элькун. 1922-1991 вакытэ КСРО-лэн люкетэз вал. 
&lt;br&gt;
Оман

Султанат Оман () — Азиысь кун.
Шри-Ланка

Шри-Ланка (, ) — Азиысь кун.
Камбоджа

Камбоджа () – Азиысь кун.
Иран

Ислам Республика Иран () — Азиысь кун.
Огазеяськем Араб Эмиратъёс

Огазеяськем Араб Эмиратъёс () – Шор Шунды ӝужан палысь кун.
Уйпал зарезь

Уйпал зарезь (, , , ) — Атлантической океанлэн лазег зарезез. Со интыяськемын Великобритания, Оркней но Шетленд шормуӵъёс, Скандинави но Ютланд мукожъёс но Европа ярдур куспын. Герӟаськемын Норвеги но Балтика зарезьёсын. Уйпал зарезь дуре пото Норвегия, Дания, Германия, Нидерланд, Бельгия, Франция но Великобритания.
Солэн быдӟалаез — 750 сюрс км². Тужгес но мур интыезлэн мурдалаез 725 метр. Уйпал зарезе усё бадӟым шуръёс: Эльба, Везер, Рейн, Темза. Тужгес бадӟым портъёсыз: Роттердам, Амстердам, Антверпен, Лондон, Гамбург, Осло, Берген.
Камбаркаын кышкыт жуг-жагез быдтонлы пумитъяськылон

Камбаркаын кышкыт жуг-жагез быдтонлы пумитъяськылон кутскиз 2019-тӥ арын инвожо толэзе, Россиысь правительстволэн 540-тӥ номеро постановлениезлэн шарае потэмез бере. Та постановлениын Россилэн премьер-министрез Д. Медведев юнматӥз федерал властьёслэсь медэмъёссэс кышкыт кылем-мылемзэ возёнъя, переработкая но утилизацияя комплексъёсты лэсьтыны. Соосыз пуктыны чаклало хими оружиез быдтон интыосы — Удмуртие но Киров, Курган, Саратов улосъёсы. Удмурт шаерын таӵе комплексэз интыян понна Камбарка кар быръемын вал, кытын 2006—2009 аръёсын люизит быдтылӥзы.
Ӝоген шараяськизы мукет кышкатъясь фактъёс но:
Протестъёслэн азьланьтӥськонзы.
Камбаркаысь кышкыт предприятиез улӟытыны чаклан сярысь ивор вань Удмуртиез бугыртӥз. Социал вотэсъёс вожпотэм комментарийёсын куашетыны кутскизы. 5-тӥ инвожое Камбаркаын улӥсь Надежда Кузьмина Change.org сайтын онлайн-петициез кылдытӥз, утилизировать каронъя завод лэсьтонэз алыны курыса-косыса. Кык толэзьскын со петиция улын 18 сюрслэсь трос адямиос гожтӥськизы.
Калыкез буйгатыны турттыса, шаерысь общественной палата 13-тӥ инвожое Камбаркаын чиновникъёсын но экспертъёсын пумиськонэз ортчытӥз. Ужрадэ пыриськыны яра вал ваньмызлы мылкыд карисьёслы (азьвыл ик регистрациез ортчемъёслы). Пумиськон дыръя солэн спикеръёсыз люкаськемъёслэн тросэзлы юанъёссылы валэктонъёсты сётыны ӧз быгатэлэ. Ужрадэз йылпумъям бере камбаркаосты ӧтизы заводлы пумит чаклам митинге.
Митинг ортчиз ӵукна 22-тӥ инвожое. Камбаркаысь властьёс сое ортчытонлы олокызьы но люкетыны дауртӥзы: акциез ортчытон инты выжтэмын вал городлэн шорысьтыз пумаз — «Юность» нимо стадионэ; бюджетникъёсыз кышкатъязы ужысь куштонэн. Озьы ке но, 22-тӥ инвожое митинг удалтӥз, трос сю адямиосты люкаса. КПРФ партиен радъям ужрадэ вуизы камбаркаос гинэ ӧвӧл, бускель бадӟым каръёсын улӥсьёс но. Люкаськемъёс азьын выступить каризы интыысь активистъёс но Ижысь, Сарапулысь, Нефтекамскысь, Чайковскысь куноос. Митингез йылпумъяку, акцие пыриськисьёс кутӥзы резолюциез, кудаз завод лэсьтон сярысь юанэз референдуме поттон куремын вал.
Камбаркаысь акция луиз кутскон гинэ. Пӧсьтолэзе ини митингъёслэн тулкымзы быдэс Шор Прикамьеез шобыртӥз. Камбаркаын кышкыт кылем-мылемез быдтонлы пумит акциос ортчизы Удмуртиын но, Башкортостанын но, Пермь шаерын но.
Удмурт шоркарын нырысетӥез та темалы сӥзем митинг 5-тӥ пӧсьтолэзе ортчытэмын вал. Сое радъяз Россиысь социализмо движенилэн Ижысь люкетэз. Акцие лыктӥзы пӧртэм дунъямъёсъя 350-ысен 500 адямиозь. Калык черекъяз лозунгъёсты: «Бречаловез — отставкае!», «Росатом, выжт Удмуртиысь!», «Лэсьтӥськелэ Рублёвкаын!». Митингын кыл сётэмын вал общественной активистъёслы, Ижын, Камбаркаын, Сарапулын но Чайковскын улӥсьёслы.
Музон нуналэ, 6-тӥ пӧсьтолэзе, митинг люкаськиз Сарапулын. Интыысь коммунистъёсын радъям акция ортчиз кар пумын, «Электрон» культура юрт вӧзын. Ужрадэ пыриськизы 300 адямилэсь трос.
Шӵечин трамвай

Шӵечин трамвай () — Шӵечинысь рельс мерлыко транспорт. Кивалтӥсь компания — «Шӵечин Трамвайёс» (Tramwaje Szczecińskie) муниципал предприятие.
Шӵечинтӥ трамвай ветлыны кутскиз 1879 арын 23-тӥ гудырикошконэ. Та дырлы карын 12 маршрутъёсъя мынон-ветлон радъямын.
Амзя (Нефтекамск)

Амзя () — Удмуртилэн но Башкортостанлэн кунгожазы сылӥсь черкогурт. Башкириысь Нефтекамск кар округе пыре. Горький чугун сюреслэн Иж регионэзлэн станциез. Интыяськемын Нефтекамск карлэсь 17 иськемын, Камбарка карлэсь — 12 иськемын.
Улӥсьёслэн лыдзы — ог вить сюрс мурт. Черкогуртын уло башкиръёс (36,4 %), ӟучъёс (31,5 %), бигеръёс (23,8 %), поръёс (4,7 %).
Амзяын вань школа, нылпи сад, пиналъёслы искусствоосъя школа, культура юрт, больница, Кудрявцев нимо стадион, мечеть, черк.
Кеплер, Иоганн

Иоганн Кеплер (; 27-тӥ толсур 1571 ар, Вайль-дер-Штадт — 15-тӥ шуркынмон 1630 ар, Регенсбург) — немец математик, астроном, механик, оптик.
Габдулла Тукай

Габдулла Тукай — быдӟым бигер кылбурчи.
Калидаса

Калида́са (कालिदास) — быдӟым Инди кылбурчи.
Ложбан

Ложбан (ложб. "la lojban." пӧрмемын "logji bangu" — «логической кыл» кылъёслэсь) — лэсьтэм кыл.
Со Логланлэсь выжызэ уте.
Логической Кыл Огазеяськон (, ложб. "la lojbangirz.") Ложбанэз лэсьтон бордын ужзэ мытӥз 1987-тӥ аре. ЛКО утчаз Логлан проектлэсь мугъёссэ зэматыны, кылэз умоятонэз азьланьтыны.
Ложбан пӧртэм кылъёсын вераськись адямиос куспын но компьютерен герӟаськонлы ӵектэмын. Со понна кыл тодмо верантодосэн, куараослэн сӧзнэтэн, капчи катэсъёсын кылдытэмын вал.
Алфавитэз.
Ложбанлэн куарапуслыкез гожтонэзлэн но чузъянэзлэн огкадь луэмзы понна лэсьтэмын вал. Соин ик стандарт орфографиысьтыз ваньмыз куарапусъёс висъямон куара чурен герӟаськемын. Пунктуаци пусъёсыз ӧвӧл, соослэн пуштроссы "cmavo" кылъёслэн вань. Бадӟым пусъёс юнверанэз возьмато. Сотэк берпуметӥ ёз азьын огез юн чузъяське.
Кылрадъянэз.
Ложбанлэн куинь вераськон люкетэз вань:
Лэсьтэм кыл

Лэсьтэм кыл — искусственной кыл, кудӥзлэн кылолыкыз, куараослэн сӧзнэтэз но кылрадъянэз нимаз лэсьтэмын вал. 
Тодмо примеръёс:
Эсперанто

Эсперанто (эсп. "Esperanto") — лэсьтэм калыккуспо юрттӥсь кыл. Сое кылдытӥз поляк син эмъясь Людвик Лазарь Заменгоф 1887-тӥ арын.
"Patro nia, kiu estas en la ĉielo,"
"Via nomo estu sanktigita."
"Venu Via regno,"
"plenumiĝu Via volo,"
"kiel en la ĉielo, tiel ankaŭ sur la tero."
"Nian panon ĉiutagan donu al ni hodiaŭ."
"Kaj pardonu al ni niajn ŝuldojn,"
"kiel ankaŭ ni pardonas al niaj ŝuldantoj."
"Kaj ne konduku nin en tenton,"
"sed liberigu nin de la malbono."
"Amen."
Волапюк

Волапюк (аслаз нимыз — "Volapük" «дунне кыл») — лэсьтэм калыккуспо юрттӥсь кыл. Сое кылдытӥз герман вӧсясь Иоганн Мартин Шлейер 1879-тӥ арын.
"O Fat obas, kel binol in süls, paisaludomöz nem ola!"
"Kömomöd monargän ola!"
"Jenomöz vil olik, äs in sül, i su tal!"
"Bodi obsik vädeliki givolös obes adelo!"
"E pardolös obes debis obsik,"
"Äs id obs aipardobs debeles obas."
"E no obis nindukolös in tentadi;"
"Sod aidalivolös obis de bad."
"Jenosöd!"
Будинос

Будинос (аслаз нимыз — "budinos") — лэсьтэм огъя финн-угор юрттӥсь кыл. Сое кылдытӥз 2009-тӥ арын удмурт кылбурчи но филолог Арзами Очей (Алексей Андреевич Арзамазов) Ижысь.
Гожтосъёс.
Budinosan gimna
Ajgan najasa no chenasa,
Ezre veta no vorsa keddas,
Vazhakelan kajib shonda,
Fenno-ugro madan kela.
Nezide, latide, kalzide, kalide,
Bias-garas vojtib pilmat,
Budijo vijas em amo valda,
Em gudrio mora – budijo vijas.
Mina no tina, vono miesam,
Avime ojmanmit kelan vachale,
Kelage valche tekime lelimat,
Kastime isodat todi ta kelat.
Заменгоф, Людвик Лазарь

Людвик Лазарь Заменгоф (ӟуч кылын - "Лазарь Маркович Заменгоф"; идиш кылын - "לײזער לוי זאַמענהאָף" - "Лейзер Лейви Заменгоф"; поляк кылын - "Ludwik Lejzer Zamenhof") (15 толсур 1859, Бъялысток, Россия империя — 14 оштолэзь 1917, Варшава, Россия империя) — поляк син эмъясь но эсперанто кылэз кылдытӥсь.
Шлейер, Иоганн Мартин

Иоганн Мартин Шлейер (; 18 пӧсьтолэзь 1831, Оберлауда, Быдӟым герцогство Баден — 16 гудырикошкон 1912, Констанз, Герман империя) — Немец католик священник но волапюк кылэз кылдытӥсь.
Славянкуспо кыл

Славянкуспо (межславянской) кыл (аслаз нимыз - "меджусловјанскы језык", ӟуч - "межславянский язык") — лэсьтэм славян юрттӥсь кыл, кудӥзлэн инъетэз вашкала черкславян кыл но туала кылдытымтэ славян кылъёс. Сое кылдытӥзы 2006—2017 аръёсын нидерланд кылтодосчи Ян ван Стенберген, чех информатик Войтех Мерунка но мукетъёс. Кыллэн азьвыл нимыз (2011-тӥ арлэсь азьло) — "словиански".
"Отче наш, кторы јеси в небесах,"
"нехај свети се име Твоје."
"Нехај пријде краљевство Твоје,"
"нехај буде воља Твоја, како в небу тако и на земји."
"Хлєб наш всакоденны дај нам днес,"
"и одпусти нам наше грєхы,"
"тако како мы одпушчајемо нашим грєшникам."
"И не введи нас в покушенје,"
"але избави нас од злого."
"Ибо Твоје јест краљевство и моч и слава, на вєкы вєков."
"Амин."
Вашкала черкславян кыл

Вашкала черкславян кыл яке вашкала славян кыл (аслаз нимыз - "словѣньскъ ѩꙁꙑкъ", ⱄⰾⱁⰲⱑⱀⱐⱄⰽⱏ ⱗⰸⱏⰺⰽⱏ) — нырысетӥез славян литературной кыл. Сое кылдытӥзы IX-тӥ даурын христиан проповедникъёс Кирилл но Мефодий, Солуни карын улэм агай-вынъёс.
Словио

Словио (славян «слово» кылысь пӧрмем) — лэсьтэм славян юрттӥсь кыл. Со Марк Гучкоен 1999 аре кылдытэмын славянъёслэн каньыл валамзы но славянъёслэн ӧвӧл каньыл дышетэмзы понна.
Эсперанто кадь кыллэн тодмо, логико кылрадъянэз. Но оглом эсперантолэн кылъёсыз Европа кылъёсысь, нош словиолэн славян кылъёсысь поттэмын.
2011-тӥ арысен кыл бордын ужез ӧвӧл.
Вашкала Рим

Вашкала Рим — асьме эралэсь азьвыл VIII даурын кӧня ке поселениослэсь кылдэм кар, кудӥз асьме эралэсь азьвыл III даурлэн шорозяз аслыз быдэс Аппенин мукожез пыдултэм; азьланяз — Средиземноморьеысь валтӥсь бадӟым кун, кудаз пыртэмын вал Европалэн ӝытпал но лымшор-ӵукпал люкетъёсыз, Пичи Азия, Уйпал Африкалэн ярдурез, Сирия, Палестина.
V дауре Рим цивилизация германъёсын киултэмен валче быриз.
Вашкала Римлэсь историзэ вакытъёслы люкон.
Вашкала Римлэн историяз таӵе вакытъёс висъясько:
Half-Life (сузьет)

Half-Life ( ӝыны куашкан дыр) — нырысь муртысь ыбылон шудон сузьет. Сое Valve корпораци кылдытӥз но поттӥз. Валтӥсь мадьгожез мыд дуннеысь киултӥсьёсын жугиськись физик Гордон Фримен сярысь вера. Half-Life (1998), Half-Life 2 (2004) тырбыдэс шудонъёс луо, нош (2006), (2007) вакчигес, люкет шудонъёс.
Сузьетэз рос-прос малпам пуштросэз, шонер шудэм мынэтэз, пӧртэм мадьгожез борды йӧтсконэз понна дунъяло. Шудӥсьлы солы тодмо фактъёсты уже кутыса йылзэ-пумзэ шедьтоно. Озьы ик кылдытӥсьёсыз нимаз нимкылъёсты (кылсярысь, «антимасс-спектрометр», «гравитаци тӥрлык») малпаллям.
Катманду

Катманду — Непаллэн шоркарез.
&lt;br&gt;
Денпасар

Денпасар — Индонезиысь кар, Бали улослэн шоркарез. Денпасарын улӥсьёслэн лыдзы — 700 000 адями (2014), музъемезлэн быдӟалаез — 132,98 км².
Кали

Кали — индуизм осконын Инмарлы-Мумыез.
Метагалактика

Метагалактика яке Эскерымон Дунне — Югыт дуннелэн асьмелы адӟиськись люкетэз. Метагалактика луэ шар, кудӥзлэн шораз эскерись интыяське. Та шарлэн диаметрез дунъяське 93 миллиард пала югыт аръёсын (28,5 гигапарсек). Эскерымон Дуннее пыро ваньмыз объектъёс, кудъёсыз бордысь югытсы быгатӥз асьме доры вуыны Югытдуннелэн улон дырыз куспын. Соин, Югыт дунне сярысь вераськыкумы, асьмеос, зэмзэ вераса, Метагалактика пумысь гинэ вераськиськом, малы ке шуоно ум тодӥське сое, мар интыяськемын отын, асьмелы адскись Дуннелэсь палэнын.
Плеядаос (кизили люкаськем)

Плеядаос (M45) — пазяськем кизили люкаськем, Ош кизилисузьетысь астеризм. Вашкала удмурт нимъёссы — "Пужкизили, Шерпужкизили, Валвиркизили, Инкуткизили, Люккизили, Ӵӧшкаркизили". Асьме дорысен Плеядаосозь 135 пала парсек (440 св. ар).
Та кизили люкаськемлэн диаметрез ог 12 югытлык ар. Сюрс пала кизилиослэн Плеядаос пӧлы пыремзы али статистически юн тодэмын-валамын. Нош ортчытэм дунъямъёсъя, Плеядаос пӧлы пырись кизилиослэн зэмос лыдзы — ог 3 сюрс. Отын трос пӧсь чагыр кизилиос вань. Ваньмызлэсь Плеядаослэсь огъя массазэс дунъяло Шундылэн 800 пала массаеныз.
Гиадаос (кизили люкаськем)

Гиадаос — Ош кизилисузьетысь пазяськем кизили люкаськем. Люкаськемлэн тужгес яркытэсь кизилиосыз (Гамма, Дельта, Эпсилон но Тета) Альдебаранэн ӵош «V» тусъем пусэн инме пуксемын. Альдебаран ачиз Гиадаос пӧлы уг пыры.
Гиадаос Музъемлэсь 153 югытлык аръёсын интыясько, асьмелы тужгес но матысез кизили люкаськем луыса. Гиадаослэн диаметрзы 75 св. ар. Герцшпрунглэн — Расселлэн диаграммазыя Гиадаослэн арлыдзы 625±50 миллион ар луэ.
Сьӧд пась

Сьӧд пась — космосысь туж йӧспӧртэм объект, кудӥзлэн гравитаци кужымез сокем зол луэм, эсьмаса со дорысь кошкыны уг быгато югытлэн ӝоглыкеныз лобись макеос но, со лыдын югытлэн аслаз квантъёсыз. Сьӧд пасьлэн котырыз, кудысьтыз номыр но потыны уг быгаты, педпалласянь кутске адӟиськисьтэм дурысен. Со дурез событиослэн инвиссы шуо.
Астрофизика

Астрофизика — ин телоосын, системаосазы но космосын луылӥсь физической явлениосты но химической процессъёсты дышетӥсь астрономилэн люкетэз. Астрофизикае пыртӥсько Югытдуннеысь физической явлениос сярысь информациез поттон амалъёс бордын ужан, та информациез (астрономической эскерылонэнгес) люкан, сое наукаен обработать карон но теориен огъян. Теоретической астрофизика, чакласькись астрофизикаен люкам фактъёсыз огъяку но валэктыку, уже кутэ законъёссэ но амалъёссэ теоретической физикалэсь. Чакласькись астрофизикалэн амалъёсызлэсь герӟоссэс практической астрофизика ӵемысь шуо.
Ас историяз чакласькись астрофизикалэн нимаз дисциплинаослы люкиськемез кык тодметъя радъяськиз: эскерон амалъёсъя но эскероно объектъёсъя. Пӧртэм пумо амалъёслы сӥземын сыӵе дисциплинаос: астрофотометрия, астроспектроскопия, астроспектрофотометрия, астрополяриметрия, астроколориметрия, рентген астрономия, гамма-астрономия но мукетъёсыз. Эскероно объектъя висъям дисциплинаослэн примеръёссы луо: Шундылэн физикаез, планетаослэн физиказы, буслыкъёслэн физиказы, кизилиослэн физиказы но мукетъёсыз.
Биология

Биология (;  — «улон» +  — «тодос, наука») — улэп инкуазь сярысь наукаослэн комплекссы. Биологилэн дышетоно предметэз — улонлэн ваньмыз формаосыз: луло макеослэн но инкуазь сообществооссылэн строенизы но функциоссы, соослэн вӧлмемзы, кылдэмзы но азинскемзы, ог-огенызы но улэптэм инкуазен герӟаськонъёссы. Биологилэн ужпумъёсыз луо вань биологи закономерностьёсыз эскерылон, улонлэсь пуштроссэ но тусбуйёссэ шараян.
«Биология» кыл 1802-тӥ арын малпамын вал кык учёноен ог-огзылэсь быдэнак — французэн Ж. Б. Ламаркен но немецен Г. Р. Тревиранусэн.
Ботаника

Ботаника (,  — «турын, будос») — будосъёс сярысь наука, биологилэн люкетэз.
Ботаникалэн ужпумъёсыз унолэсь но уно: будосъёслэн педпалась но пушпал (морфология но анатомия) туссылэн закономерностьёсыз, будосъёсты радъян, соослэн геологи дыр ӵоже азинскемзы (эволюция) но ӵыжыя-выжыя герӟаськемъёссы (филогения), Музъем вылтӥ азьвыл но туала вӧлскемзылэн аспӧртэмлыкъёсыз (будосъёслэн географизы), пӧлэн кусыпъёссы (будосъёслэн экологизы), будослыко шобырлэн кылдэмез (фитоценология, оло геоботаника), будосъёсты хозяйствоын уже кутыны луонлыкъёс но сюресъёс (ботанической ресурсоведение, оло экономической ботаника). 
Эскероно объектъёсъя ботаникаын висъяло фикологиез (альгологиез) — вутурын пумысь наукаез, микологиез — губиос сярысьсэ, лихенологиез — пужей ӝуйёс сярысьсэ, бриологиез — ӝуйёс сярысьсэ но мукетъёссэ; будосъёслэн дуннеысьтызыгес микроскопической организмъёсты (бактериосты, актиномицетъёсты, куд-ог губиосты но вутурынъёсты) эскерылонэз потто нимаз наукае — микробиологие. Будосъёслэсь висёнъёссэс дышетэ фитопатология.
Зоология

Зоология ( — живот + — учение, тодос) — животъёс сярысь наука, биологилэн люкетэз, кудӥз эскерылэ животной дуннелэсь троспӧртэмлыксэ, животъёслэсь мугор лэсьтӥськемзэс но улэм-вылэмзэс, соослэсь вӧлскемзэс, улон котыренызы герӟаськемез, индивидуальной но исторической азинскемзылэсь закономерностьёссэ. Зоология юн герӟаськемын адямилэн производственной уженыз, Музъемлэсь животной дуннезэ уже кутонэн, выльдонэн но утёнэн.
Зоологилэн люкетъёсыз.
Эскерон ужпумъёсъя зоология люкиське кӧня ке инъет дисциплинаослы, но эскероно объектъёсъя — кӧня ке юрттӥсь дисциплинаослы.
Планета

Планета ( — «йыромыса ветлӥсь кизили»,  — «калгись») — инмысь Шунды яке мукет кизили котыртӥ бергась котырес маке.
Асьме Шунды системаын али тямыс планета лыдъяське. Берло аръёсы мукет кизилиослэн но туж уно планетаоссы шараямын вал. Сыӵе планетаосыз "экзопланетаос" шуо.
Тӧл

Тӧл — омырлэн музъем вадьсытӥ ветлэмез. Со омыр зӥбетъёслэн пӧртэм луэмзылэсь кылдэ. Тӧлъёс пелляло ӝужыт омыр зӥбетэн улосысь лапег омыр зӥбетэн улосэ. Тӧллэн ӝоглыкез м/сек-эн возьматӥське но анемометръёсын мертаське. Тӧллэсь кужымзэ дунъялляло Бофортлэн шкалаезъя.
Тӧлъёс пелляло Музъем вылын гинэ ӧвӧл, мукет планетаос вылын но. Шунды системаын тужгес кужмоесь тӧлъёс пусъемын Нептунын но Сатурнын.
Ар

Ар — дыр вакыт, кыстӥськемезъя матын Музъемлэн Шунды котыртӥ берытскон вакытэзлы. Тросаз кунъёсын арлэн календарья кыстӥськемез луэ 365 (366) сутка.
Музъемлэн Шунды котыртӥ кушето ветлэмезлы луыса наукалэн но улон-вылонлэн пӧртэм удысъёсазы ар лыдъяське пӧртэм сямен:
Атмосфера

Атмосфера ( — «пар, бус» но — «сфера») — инмысь телолэн соин гравитациен герӟаськем газ оболочкаез. Куд-огъёсызлэн планетаослэн (газ планетаослэн) атмосферазылэн зӧкталаез туж бадӟым луыны быгатэ.
Музъемлэн атмосфераез

Музъемлэн атмосфераез — Музъемен секытлык кужымен герӟаськем но солэн уйнунал но ар ӵоже берганаз пыриськись Музъемлэн омыр оболочкаез. Атмосфералэн пушпал вылыз шобыртэ гидросфераез но ӧжытак музъем курез, педпал вылыз Музъемлы матысь космосэ зыл-зыл кошке. Атмосфераен огшоры лыдъяло Музъем котырысь созэ улосэз, кудаз газ среда Музъемен ӵош берга одӥг быдэс маке кадь. Атмосфералэн массаез (5,1—5,3) кг.
Составез.
Атмосфералэн улӥ сӥосаз омырлэн пуштросэз: 78,1 % — азот, 21 % — кислород, 0,9 % — аргон, кӧня ке углекислой но мукет газъёс, озьы ик ву паръёс, тузон, йӧ кристаллъёс но мукетыз. 10—25 км ӝуждалаын интыяськемын озон сӥ. 100 километрлэсь вылынгес капчи газъёс тросгес луо, эшшо вылынгес валтӥсь луо гелий но водород.
Атмосфералэн сӥосыз.
Музъемлэн атмосфераяз висъясько 5 валтӥсь сӥос.
Быдӟым тыос

Быдӟым тыос (, ) — Уйпал Америкалэн шунды ӝужан палаз, Дун-чылкыт Лаврентий шурлэн бассейназ интыяськем бадӟым тыослэн группазы. Соослэн нимъёссы: Вылӥ ты, Гурон, Мичиган, Эри но Онтарио. Мичиган ты быдэсак США пушкын кылле, кылем тыос вылтӥ но соосыз ог-огенызы герӟась вакчи шуръёстӥ ортче США-лэн но Канадалэн кунгожзы.
Ярдуръёссылэн кузьдалазы (шормуӵъёсынызы ӵош) 18 сюрс пала иськем. Быдӟым тыос луо Музъем вылын самой бадӟымез шӧг ву люкаськон. Соослэн вылзылэн быдӟалаез 244 106 км², бассейнзылэн площадез 768 сюрс км². Вулэн объёмез 22 671 км³. Ньыль тылэн мурдалаез 200 метрлэсь трос, Эри тылэн гинэ тужгес мур интыез 64 метр. Быдӟым тыос пӧлысь самой бадӟымез но тужгес мурез луэ Вылӥ ты, самой пичиез — Онтарио ты.
Тыос герӟаськемын куспазы вакчи куасег, туж вуо шуръёсын: Вылӥ но Гурон тыос — Сент-Мэрис шурен (кузьдалаез 112 км), Гурон но Эри тыос — Сент-Клэр шурен (кузьдалаез 43 км), Сент-Клэр но Эри тыос — Детройт шурен (кузьдалаез 51 км), Эри но Онтарио тыос — Ниагара шурен (кузьдалаез 54 км). Огез ӝуждала вылын кыллись Гурон но Мичиган тыосты герӟа 3 пала иськем пасьта Макино вакчи пролив.
Геофизика

Геофизика (яке "Музъемлэн физикаез") — Музъемлэсь физика аслыкъёссэ но солэн чурыт сфераосаз, кизер (гидросфера) но газ (атмосфера) оболочкаосаз луылӥсь физика процессъёсты эскерись наукаослэн комплекссы.
Геофизикае пыро:
Геохимия

Геохимия ( «Музъем» + химия) — Музъемлэсь хими пуштроссэ, со пушкын хими элементъёслэсь но соослэсь юн возиськись изотопъёссылэсь вӧлмемзэс, хими элементъёслэсь пӧртэм геосфераосын вӧлмон закономерностьёссэс, соослэсь инкуазьысь экосистемаосын ассэс возён, герӟаськон но кӧчылон законъёссэс эскерись наука. Геохимия — со космохимилэн люкетэз. Ӵошатон единицаос геохимиын луо атомъёс но ионъёс.
Геохимилэн куд-ог люкетъёсыз: ву геохимия, биогеохимия, космохимия, изотопъёслэн геохимизы, органической геохимия, фотогеохимия, региональной геохимия.
Дунне люкетъёс

Дунне люкетъёс — Музъем шарысь кӧс мулэн бадӟым люкетъёсыз, кудъёсаз пыро матын кыллись шормуӵъёсын ӵош материкъёс яке бадӟым люкетъёссы.
Огшоры висъяло куать дунне люкетэз:
Куддыр нимаз люкетэ висъяське Океания. Дунне люкетъёслы люконэз сурано ӧвӧл материкъёслы люконэн.
Америка

Америка — кык материкез, Уйпал Америкаез но Лымшор Америкаез, огазеясь дунне люкет. Америка интыяське Ӝытпал полушариын, Атлантической но Чус океанъёс куспын. Америкае пыро дуннеысь тужгес бадӟымез Гренландия шормуӵ но уно матын кыллись шормуӵъёс.
Америкалэн огъя площадез 42 549 000 квадрат иськем. Улӥсьёсызлэн лыдзы 953,7 млн адями.
«"Америка"» кыл Флоренциысь мынӥсь-ветлӥсьлэн Америго Веспуччилэн нимызлэсь пӧрмем.
Континент

Континент яке Материк — Дунне океанлэн уровенезлэсь вылӥе ӝутӥськись музъем курлэн туж бадӟым массивез.
Туала геологи вакытэ куать материкъёс вань:
Антигуа но Барбуда

Антигуа но Барбуда () — Уйпал Америкаысь кун. Интыяське одӥг нимъем шормуӵъёс но Редонда шормуӵ вылын (ваньзы пыро Пичи Антильской шормуӵъёс пӧлы).
Кунлэн территориезлэн быдӟалаез — 440 км². Антигуаын но Барбудаын ог 93 сюрс адями улэ. Шоркарез — Сент-Джонс.
Багама шормуӵъёс

Багама Шормуӵъёс (), официал нимзы Багама Шормуӵъёслэн Эшъяськонзы () — Уйпал Америкаысь кун.
Интыяське одӥг нимъем шормуӵъёс вылын, Карибской зарезьлэсь но Кубалэсь уйшор палан. Территориезлэн быдӟалаез — 13 878 км². Багама Шормуӵъёсын 322 сюрс пала адями улэ. Шоркарез — Нассау.
Барбадос

Барбадос () — Уйпал Америкаысь (Вест-Индиысь) кун. Интыяське одӥг нимъем шормуӵын, Карибской зарезьлэн шунды ӝужан палаз.
Солэн бускельёсыз — Сент-Люсия но Сент-Винсент но Гренадин. Территориезлэн быдӟалаез — 439 км². Барбадосын 278 сюрс пала адями улэ. Шоркарез — Бриджтаун.
Белиз

Белиз () — Уйпал Америкаысь (Шор Америкаысь) кун.
Солэн бускельёсыз — Мексика но Гватемала. Территориезлэн быдӟалаез — 22 966 км². Белизын ог 347 сюрс адями улэ. Шоркарез — Бельмопан.
Гаити Республика

Гаити, официальной нимыз — Гаити Республика () — Уйпал Америкаысь кун. Одӥг нимъем шормуӵлэн шунды пуксён палаз интыяськемын.
Солэн бускелез — Доминикан Республика. Территориезлэн быдӟалаез — 27 750 км². Гаитиын 10 миллион пала адями улэ. Шоркарез — Порт-о-Пренс кар.
Гватемала

Гватемала () — Уйпал Америкаысь (Шор Америкаысь) кун.
Солэн бускельёсыз — Мексика, Белиз, Сальвадор но Гондурас. Территориезлэн быдӟалаез — 108 889 км². Гватемалаын 14 миллионлэсь ятыр адями улэ. Шоркарез — Гватемала кар.
Гондурас

Гондурас Республика () — Уйпал Америкаысь (Шор Америкаысь) кун.
Солэн бускельёсыз — Никарагуа, Сальвадор но Гватемала. Территориезлэн быдӟалаез — 112 090 км². Гондурасын 8 миллионлэсь ятыр адями улэ. Шоркарез — Тегусигальпа кар.
Гренада

Гренада () — Уйпал Америкаысь Пичи Антильской шормуӵъёсын интыяськем кун. Басьтэ Гренада шормуӵез но Гренадин шормуӵъёслэсь лымшорпал люкетсэс.
Территориезлэн быдӟалаез — 344 км². Гренадаын ог 108 сюрс адями улэ. Шоркарез — Сент-Джорджес кар.
Доминика

Доминика (), Доминика Эшъяськон () — Уйпал Америкаысь одӥг нимъем шормуӵ вылын Карибской зарезьын интыяськем кун.
Солэн бускельёсыз — Гваделупа но Мартиника. Территориезлэн быдӟалаез — 754 км². Доминикаын 73 сюрслэсь ятыр адями улэ. Шоркарез — Розо кар.
Доминикан Республика

Доминикан Республика () — Уйпал Америкаысь Гаити шормуӵлэн шунды ӝужан палаз но ярдурезлы матын кыллись шормуӵъёсын интыяськем кун.
Солэн бускелез — Гаити Республика. Территориезлэн быдӟалаез — 48 730 км². Доминикан Республикаын 10 миллионлэсь ятыр адями улэ. Шоркарез — Санто-Доминго кар.
Канада

Канада (, ) — Уйпал Америкаысь самой бадӟымез кун.
Солэн бускельёсыз — Америкалэн Огазеяськем Штатъёсыз но Гренландия. Территориезлэн быдӟалаез — 9 984 670 км². Канадаын 37 миллионлэсь ятыр адями улэ. Шоркарез — Оттава кар.
Коста-Рика

Коста-Рика Республика ( — узыр ярдур) — Уйпал Америкаысь (Шор Америкаысь) кун.
Солэн бускельёсыз — Никарагуа но Панама. Территориезлэн быдӟалаез — 51 100 км². Коста-Рикаын 4 миллионлэсь ятыр адями улэ. Шоркарез — Сан-Хосе кар.
Куба

Куба (), официал нимыз Куба Республика () — одӥг нимъем шормуӵ вылын Карибской зарезьын интыяськем социализмо кун. Уйпал Америка бордысь Куба висъямын Флорида проливен уйшор палан но Юкатан проливен шунды пуксён палан. Кун пыре ООН-э 1945-тӥ арысен.
Территориезлэн быдӟалаез — 110 860 км². Кубаын 11 миллионлэсь ятыр адями улэ. Шоркарез но тужгес бадӟымез карез луэ Гавана.
Мексика

Мексика () — Уйпал Америкаысь кун.
Солэн бускельёсыз — Америкалэн Огазеяськем Штатъёсыз, Белиз но Гватемала. Территориезлэн быдӟалаез — 1 972 550 км². Мексикаын ог 133 миллион адями улэ. Шоркарез — Мехико кар.
Никарагуа

Никарагуа Республика () — Уйпал Америкаысь (Шор Америкаысь) кун.
Солэн бускельёсыз — Гондурас но Коста-Рика. Территориезлэн быдӟалаез — 129 494 км². Никарагуаын 6 пала миллион адями улэ. Шоркарез — Манагуа кар.
Панама

Панама, Панама Республика () — Уйпал Америкаысь но Лымшор Америкаысь кун.
Солэн бускельёсыз — Коста-Рика но Колумбия. Территориезлэн быдӟалаез — 78 200 км². Панамаын 3 миллионлэсь ятыр адями улэ. Шоркарез — Панама кар.
Сальвадор

Сальвадор, официальной нимыз Эль-Сальвадор Республика () — Уйпал Америкаысь кун.
Солэн бускельёсыз — Гондурас но Гватемала. Территориезлэн быдӟалаез — 21 040 км². Сальвадорын куать но ӝыны миллион адями улэ. Шоркарез — Сан-Сальвадор кар.
Сент-Люсия

Сент-Люсия () — Вест-Индиысь шормуӵ типъем кун. Интыяське одӥг нимъем шормуӵын Сент-Винсент но Мартиника островъёс вискын.
Кунлэн территориезлэн быдӟалаез — 616 км². Сент-Люсиын 178 сюрс адями улэ. Шоркарез — Кастри кар.
Сент-Винсент но Гренадин

Сент-Винсент но Гренадин () — Карибской зарезьысь эрико кун.
Кунлэн территорияз пыро Сент-Винсент шормуӵ но эшшо Гренадин шуыса нимаськись 32 пичи шормуӵъёс. Шаерлэн быдӟалаез — 389 км². Сент-Винсентын но Гренадинын 118 сюрс адями улэ. Шоркарез — Кингстаун кар.
Сент-Китс но Невис

Сент-Китслэн но Невислэн Федерацизы () яке Сент-Кристоферлэн но Невислэн Федерацизы () — Карибской зарезьлэн ӵукпал люкетысьтыз кун. Пичи Антильской шормуӵъёс пӧлы пырись кык остров вылын — Сент-Китс но Невис вылын — интыяськемын.
Солэн бускельёсыз — Антигуа но Барбуда, Монтсеррат, Синт-Эстатиус но Сен-Бартельми. Территориезлэн быдӟалаез — 261 км². Сент-Китсын но Невисын 50 сюрс адями улэ. Шоркарез — Бастер кар.
Тринидад но Тобаго

Тринидад но Тобаго Республика () — Карибской зарезьлэн лымшор люкетысьтыз кун. Со интыяське Тринидад, Тобаго но эшшо уно пичи шормуӵъёс вылын.
Территориезлэн быдӟалаез — 5128 км². Тринидадын но Тобагоын миллионлэсь трос адями улэ. Шоркарез — Порт-оф-Спейн кар.
Ямайка

Ямайка () — Вест-Индиысь шормуӵ типъем кун. Интыяське Карибской зарезьын, Кубалэсь лымшор палан, Гаитилэсь шунды пуксён палан.
Территориезлэн быдӟалаез — 10 991 км². Ямайкаын 3 миллион пала адями улэ. Шоркарез — Кингстон кар.
Сент-Джонс

Сент-Джонс () — Антигуа но Барбуда кунлэн шоркарез, самой бадӟым карез но валтӥсь портэз. Антигуа шормуӵлэн бухтаяз интыяськемын. Улӥсьёсызлэн лыдзы — 31 сюрс адями.
Нассау (Багама шормуӵъёс)

Нассау () — Уйпал Америкаысь кар, Багама шормуӵъёслэн шоркарзы, вузкаронъя но культурая центрзы. Нью-Провиденс шормуӵ вылын интыяськемын. Карын улӥсьёслэн лыдзы луэ 274 400 адями (2016).
Бриджтаун

Бриджтаун () — Карибской зарезьысь кар, Барбадос эрико кунлэн шоркарез. Карын улӥсьёслэн лыдзы — 110 сюрс адями.
Бельмопан

Бельмопан () — Уйпал Америкаысь кар, Шор Америкаысь кунлэн Белизлэн шоркарез. Интыяське кунлэн шораз. Улӥсьёсыз — 13 351 адями.
Порт-о-Пренс

Порт-о-Пренс () — Гаити Республикалэн шоркарез но валтӥсь портэз. Интыяське Гаити шормуӵлэн ӝытпал ярдураз. 2009-тӥ арын карын улӥз 897 859 адями, пригород зонаеныз ӵош лыдъяса — 2 296 386 адями.
Сент-Джорджес

Сент-Джорджес () — Гренадалэн шоркарез, солэн политика но экономика ласянь шорсюлмыз. Интыяське Гренада шормуӵлэн лымшор но шунды пуксён пал ярдураз. Улӥсьёсыз — 2 982 адями (2011). Бадӟым транспорт герд луэ. Ужало зарезь порт, калыккуспо аэропорт. Кар 1650-тӥ арын инъямын вал.
Розо

Розо () — Доминикалэн шоркарез. Интыяськемын Доминика шормуӵлэн шунды пуксён пал ярдураз. Улӥсьёсыз — 14 847 адями (2001). Со луэ Карибской зарезен, Розо шурен но тэлен шобыртэм Морн Брюс (Morne Bruce) гурезен котыртэм пичи кар.
Санто-Доминго

Санто-Доминго () — Доминикан Республикалэн шоркарез, солэн культурая но экономикая центрез. Интыяське кунлэн лымшор палаз, Гаити шормуӵлэн лымшор-ӵукпал люкетаз. Улӥсьёсызлэн лыдзы — ог 2 миллион адями.
Кар инъяськем дырысен 1502-тӥ арозь со Выль Изабелла () шуыса нимаське вал, 1936-тӥ арысен 1961-тӥ арозь карлэн нимыз вал Сьюда́д-Трухи́льо ().
Оттава

Оттава (, ) — Уйпал Америкаысь кар, Канадалэн шоркарез. Интыяськемын Онтарио провинцилэн шунды ӝужан палаз, Оттава шур дурын. Карын улэ миллион пала адями, быдӟалаезъя Канадаысь каръёс пӧлын Оттава 4-тӥ интыын сылэ.
Сан-Хосе (Коста-Рика)

Сан-Хосе () — Уйпал Америкаысь кар, Коста-Рикалэн шоркарез но тужгес бадӟымез городэз. Сан-Хосе провинцилэн шорсюлмыз. Интыяське кунлэн шораз, гурезь плато вылын. Сан-Хосеын ог 300 сюрс адями улэ.
Карлэсь 90 иськемын интыяськемын Коста-Рикаысь самой бадӟымез ты — Ареналь.
Гавана

Гавана () — Кубалэн шоркарез но тужгес бадӟымез карез, кунлэн политикая, экономикая но культурая центрез, 16 провинциосыз пӧлысь одӥгез. Карын 2 миллионлэсь трос адямиос уло. Бадӟым Гаваналэн площадез — 728,25 км², кар 15 муниципалитетлы люкемын.
Манагуа

Манагуа () — Уйпал Америкаысь кар, Никарагуалэн шоркарез, Манагуа департаментлэн шорсюлмыз. Интыяське Манагуа ты дурын. Улӥсьёсызлэн лыдзы — 1 042 641 адями (2016).
Панама кар

Панама (), официально — Нуэстра-Сеньора-де-ла-Асунсьон-де-Панама () — Шор Америкаысь кар, Панама кунлэн шоркарез. Интыяськемын Панамаысь каналлэн Чус океанэ пырон интыез вӧзын. Карын но пригородъёсаз ог 1,3 миллион адями улэ. Панама кар — шаерлэн политической, административной но культурной центрез.
Сан-Сальвадор

Сан-Сальвадор () — Уйпал Америкаысь кар, Сальвадор кунлэн шоркарез. Интыяське Панамерикан шоссе дурын, Амакас шурлэн нёжалаз. Улӥсьёсыз — 1 767 102 адями (2017). Карез инъязы испанъёс 1525-тӥ арын апрель толэзе.
Кастри

Кастри () — Сент-Люсия кунлэн шоркарез но экономикая валтӥсь центрез. Сент-Люсия шормуӵлэн уйпал но шунды пуксён пал ярдураз интыяськемын. Улӥсьёсызлэн лыдзы — 60 200 адями (2003). Кастри кар французъёсын XVIII даурын инъямын вал.
Кингстаун

Кингстаун () — Сент-Винсент шормуӵысь тужгес но бадӟым кар но порт, Сент-Винсент но Гренадин кунлэн шоркарез, вузкарон но политика центрез. Улӥсьёсыз — 17 400 адями (2003).
Бастер

Бастер () — Сент-Китс шормуӵлэн лымшор ярдураз интыяськем кар, Сент-Китс но Невис кунлэн шоркарез. Вест-Индиысь тужгес вашкала каръёс пӧлысь одӥгез, 1627-тӥ арын инъямын. 2003-тӥ арын карын 11 сюрс адями улӥз.
Порт-оф-Спейн

Порт-оф-Спейн () — Карибской зарезьысь Можга быдӟа кар, Тринидад но Тобаго республикалэн шоркарез, солэн политикая, экономикая но культурая центрез. Тринидад шормуӵлэн уйпал но шунды пуксён пал люкетаз интыяськемын. Порт-оф-Спейнын 50 сюрслэсь трос адямиос уло.
Кингстон (Ямайка)

Кингстон () — Карибской зарезьын интыяськем кар, Ямайкалэн шоркарез. Улӥсьёсызлэн лыдзы — 580 сюрс адями. Кингстон 1693-тӥ арын Великобританиен инъямын.
Гватемала (валатонъёсыз)

Гватемала:
Карибской зарезь

Карибской зарезь (, , , ) — Атлантической океанлэн зарезез. Котыртэмын Бадӟым но Пичи Антильской шормуӵъёсын, Шор но Лымшор Америкалэн ярдуръёсыныз. Уйпал-шунды пуксён палан со Юкатан проливен герӟаське Мексика сюмен, уйпал-шунды ӝужан палан но шунды ӝужан палан — Антильской шормуӵъёс куспысь проливъёсын герӟаське Атлантической океанэн, лымшор-шунды пуксён палан Панамаысь канал герӟа сое Чус океанэн. Зарезьлэн площадез 2 754 сюрс км². Шорлыдо мурдалаез 2491 метр. Вулэн объёмез ог 6 860 сюрс км³. Ярдуръёсыз интыен-интыен гурезёесь, интыен-интыен нёжесь; шунды пуксён палан но Антильской шормуӵъёс бордын соос коралл рифъёсын дурсамын. Ярдур гож укыр вандылэмын.
Вест-Индия

Вест-Индия (,  — «Шунды пуксён пал Индия») — Атлантической океанлэн шунды пуксён палаз Уйпал но Лымшор Америкаос куспын интыяськем шормуӵъёслэн огъя нимзы. Вест-Индие пыро Багама шормуӵъёс, Бадӟым Антильской шормуӵъёс но Пичи Антильской шормуӵъёс. Ваньзы Уйпал Америкалэн люкетэныз лыдъясько.
Вест-Индилэн быдӟалаез 244 890 км². Отын ог 42 миллион адями улэ.
Пичи Антильской шормуӵъёс

Пичи Антильской шормуӵъёс (, , , , озьы ик Карибской шормуӵъёс) — Карибской зарезез шунды ӝужан ласянь висъясь пичигес шормуӵъёслэн жильызы, Антильской шормуӵъёс архипелаглэн люкетэз. Бадӟым Антильской но Багама шормуӵъёсын ӵош Вест-Индие пыро. Огъя быдӟалазы 14 сюрс пала квадрат иськем.
Пичи Антильской шормуӵъёслэн люкетазы интыяське тямыс эрико кун: Антигуа но Барбуда, Барбадос, Гренада, Доминика, Сент-Винсент но Гренадин, Сент-Китс но Невис, Сент-Люсия но Тринидад но Тобаго; шормуӵъёслэн мукет люкетсы люкемын Великобритания, Нидерланд, США, Франция но Венесуэла куспын.
Бадӟым Антильской шормуӵъёс

Бадӟым Антильской шормуӵъёс (, , ) — Вест-Индиысь Антильской шормуӵъёс архипелаглэн шунды пуксён пал люкетэз. Та шормуӵъёс пӧлы пыро Куба, Ямайка, Гаити но Пуэрто-Рико.
Антильской шормуӵъёс

Антильской шормуӵъёс (, озьы ик Карибъёс яке Карибской шормуӵъёс) — Вест-Индиын, Уйпал но Лымшор Америкаос куспын интыяськем архипелаг. Люкиське Бадӟым Антильской шормуӵъёслы (Куба, Гаити, Ямайка, Пуэрто-Рико) но Пичи Антильской шормуӵъёслы. Огъя быдӟалазы 228 662 км². Улӥсьёссы — 42 миллион адями (2009).
Валюта

Валюта () — кыӵе ке кунлэн йӧскалык коньдонэз, та кунын вузаськись ужъёс, вузъёс, юрттэтлыкъёс понна тыронын кутӥське.
Удмуртиын, Комиын, Марий Элын, Мордовиын валтӥсь валюта луэ Россиысь манет; Финляндиын но Эстониын — евро; Америкаын — доллар.
Мейерлэн конвертерез

Мейерлэн конвертерез (ву эстӥськон элементэз) — йӧспӧртэмъяськись устройство, кудӥзлы Стенли Мейерен 1990-тӥ арын патент басьтэмын. Со луэ эстӥськон элемент, кудаз кислородлэн но водородлэн ӝуанзылэсь кылдылӥсь энергия тросгес луэ, соосты ёзнан понна быдтэм энергия сярысь. Та конвертер азинлыко эскеремын «Фольксваген» маркалэн автомобиляз. 100 иськемлы быдэ ву быдтон куинь литрлэсь ӧжытгес вал.
Код

Код — информациез возьматон понна кутӥськись условной пусъёслэсь система.
Кылсярысь, Морзелэн кодэз, кудӥз котькыӵе букваез/пусэз пӧрмытэ точкаослэн но тиреослэн радзылы.
Вордӥськон

Вордӥськон (Понедельник) — арнялэн арнянунал но пуксённунал вискысь нуналыз. ISO 8601 стандартъя арнялэн нырысетӥ ужан нуналэныз лыдъяське. Куд-ог кунъёсын (США-ын, Канадаын, Япониын) вордӥськонэз лыдъяло арнялэн кыктэтӥ нуналыз шуыса.
Пуксён

Пуксён (Пуксённунал, Вторник) — арнялэн вордӥськон но вирнунал вискысь нуналыз. ISO 8601 стандартъя со — арнялэн кыктэтӥ нуналыз, нош куд-огъёсаз кунъёсын пуксённунал куиньметӥ нуналэныз лыдъяське.
Вирнунал

Вирнунал (Среда) — арнялэн пуксён но покчиарня вискысь нуналыз. ISO 8601 калыккуспо стандартъя со — арнялэн куиньметӥ нуналыз, нош куд-огъёсаз кунъёсын вирнунал ньылетӥ нуналэныз лыдъяське.
Покчиарня

Покчиарня (Четверг) — арнялэн вирнунал но удмуртарня вискысь нуналыз. ISO 8601 калыккуспо стандартъя со — арнялэн ньылетӥ нуналыз, нош куд-огъёсаз кунъёсын покчиарня витетӥ нуналэныз лыдъяське.
Удмуртарня

Удмуртарня (Пятница) — арнялэн покчиарня но кӧснунал вискысь нуналыз. ISO 8601 калыккуспо стандартъя со — арнялэн витетӥ нуналыз, нош куд-огъёсаз кунъёсын удмуртарня куатетӥ нуналэныз лыдъяське.
Кӧснунал

Кӧснунал (Суббота) — арнялэн удмуртарня но арнянунал вискысь нуналыз. ISO 8601 калыккуспо стандартъя со — арнялэн куатетӥ нуналыз, нош куд-огъёсаз кунъёсын кӧснунал сизьыметӥ (берпуметӥ) нуналэныз лыдъяське.
Арнянунал

Арнянунал — арнялэн кӧснунал но вордӥськон вискысь нуналыз. ISO 8601 калыккуспо стандартъя со — арнялэн сизьыметӥ (берпуметӥ) нуналыз, нош куд-огъёсаз кунъёсын (США-ын, Израильын, Канадаын) арнянунал одӥгетӥ нуналэныз лыдъяське.
Уйпал Америка

Уйпал Америка (, , ) — Музъем планеталэн Ӝытпал полушарияз интыяськем материк. Уйпал Америкае ӵем дыръя Шор Америкаез пыртыло. Та континентлэн быдӟалаез — 20,36 млн км², шормуӵъёсыныз ӵош — 24 365 000 км².
Уйпал Америкаысь тужгес бадӟымесь шормуӵъёс: Гренландия, Канадаысь Арктика архипелаг, Вест-Индия но материклэн шунды пуксён пал ярдуръёсыз вӧзысь шормуӵъёс — Алеут шормуӵъёс, Александрлэн архипелагез, Шарлотта Королевалэн шормуӵъёсыз, Ванкувер но мукетъёсыз.
Уйпал Америкалэн уйпалаз — Уйпал Йӧ океан но Гудзон сюмез, шунды ӝужан палаз — Атлантик океан но Мексика сюмез, шунды пуксён палаз — Чалмыт океан но Калифорни сюмез. Бадӟымесь мукожъёсыз: уйшор палан — Бутия, Мелвилл, шунды ӝужан палан — Лабрадор, Флорида, Юкатан, шунды пуксён палан — Калифорния, Аляска, Сьюард.
Шор Америка

Шор Америка (, ) — Уйпал Америкалэн лымшор палаз, Чалмыт океан но Карибской зарезь куспын интыяськем улос. Кыстӥське Мексикаысь нагорьелэн лымшор улазез вӧзысь Бальсас шурысен Лымшор Америкалэн уйпал-шунды пуксён палысьтыз Дарьен сюм дорозь (дырын-дырын границаоссэ Теуантепек но Панамаысь мучыртыос вылтӥ ортчыто). Шор Америкалэн быдӟалаез 770 сюрс пала квадрат иськем.
Шор Америкаын интыясько тямыс кунъёс: Мексика (лымшор-ӵукпал люкетэз), Гватемала, Сальвадор, Гондурас, Никарагуа, Коста-Рика, Панама но Белиз.
Евро

Евро (тросаз кылъёсын — "Euro", , , , , , ) — Европа союзлэн валтӥсь валютаез. Евроез йӧскалык коньдон каризы Евросоюзысь 20 кунъёс: Австрия, Бельгия, Германия, Греция, Ирландия, Испания, Италия, Кипр, Латвия, Литва, Люксембург, Мальта, Нидерланд, Португалия, Словакия, Словения, Финляндия, Франция, Хорватия но Эстония. Ваньзы ӵошен Еврозона шуыса нимасько. Европа союзын сяна евро эшшо 9 кунын йӧскалык валюта луыса ветлэ.
Евролэн пусэз луэ символ €. Валюталэн кодэз — EUR.
Чуваш йӧскалык конгрессъёсы

Чуваш йӧскалык конгресс — Россиысь улосвылкуспо мерлыко огазеяськон. Сое чувашъёслэн улон интыосысьтызы йӧскалык автономиослэн, огазеяськонъёслэн, нош ик Россиысь улосвылъёслэн, кунгожсьӧрысь кунъёслэн, шара огазеяськонъёслэн, ужасьёслэн коллективъёссылэн, дышетонниослэн, Чувашиысь адяимослэн пыремзы луэ.
Штаб-квартираез Чуваш шаерлэн шоркараз, Чебоксарыын, интыяське.
Историез.
ЧНК-ез Чебоксарыын, нырысетӥ ӧтчамаз (8–9 коньывуонэ 1992 арын) кылдытӥзы. Со Чуваш Элькунлэн Вылӥ Кенешезлэн, Калык Хураллэн но Чуваш Выльдӥськон Партилэн пуктонъя ортчытэмын вал. Ӧтчамаз ЧНК-лэн эрикрад инлыксэ но идеологизэ тодытӥсь ужкагазъёсты кутӥзы, нош ик Бадӟым Кенешсэ но азьмуртсэ бырйизы. Конгрессэз Кун асэрикез быдэсак зэматоно пуктӥз.
Р320

Р320 «Иж — Алабго» — Удмуртия но Татарстан вылтӥ мынӥсь автомобиль сюрес. Герӟа удмурт шоркарез Татарстанысь Тупал Чалды агломерацие пырись каръёсын — Алабгоен, Тупал Чалдыен но Нижнекамскен. Сюреслэн кузьдалаез 170 иськем. Солэн бадӟымез люкетэз удмурт музъемтӥ кыстӥське, витьмос люкетэз гинэ бигер шаерлы усе. Удмурт шаерын трасса ортче Завьял, Пичи Пурга, Можга но Алнаш ёросъёс вылтӥ, Татарстанын — Менделеевск но Алабго ёросъёс вылтӥ.
Р320 трасса совето вакытэ лэсьтэмын вал, УАССР-ын сое лэсьтон 1982-тӥ арын йылпумъяськиз.
Ижкаръёс та сюреслэсь Можга но Иж куспысь оглюкетсэ ӵем "Можга тракт" шуо. Россиын официальной документъёсъя «Иж — Алабго» автомобиль сюрес лыдъяське М7 «Волга» федерал трассалэн люкетэныз (Ижкаре но Перме нуись ваеныз).
Функция (математика)

Функция — математикаысь одӥгез валтӥсез валан, кудӥз возьматэ огназылэсь вошъяськись бадӟымлыкъёслэсь мукетъёсыныз герӟаськемзэс. formula_1 но formula_2 бадӟымлыкъёслэн герӟаськемзы луиз ке котькудӥзлэн formula_1 значенилэн кыӵе ке formula_2 значенилы тупамез, соку formula_2 нимаське formula_1 аргументлэн (однозначной) функциез шуыса. Куддыре formula_1-эз эрико вошъяськись, но formula_2-ез эриктэм вошъяськись шуо. formula_1 но formula_2 куспын вылӥ верам тупамзэс огъя тус сямен тазьы гожъяло: formula_11 яке formula_12.
formula_11 функциез сётон кожа, куиньназы возьматэмын шуыса:
Та правилоез ваньмызлэсь ӵем формулаен возьматыло, кылсярысь, formula_22, formula_23.